Консултация с логопед
Логопедът е специалист, който може да направи оценка на езиковото и говорно развитие на детето и при необходимост да извърши терапия, която има за цел да подобри комуникативните възможности на детето.
Добре е да се обърнете към логопед, ако:
Детето е вече на 2,5-3 год. и не може да образува изречения от 3 думи. Не разбира и не изпълнява прости инструкции.

Във възрастта 4-7г. при детето се забелязват следните прояви:
· говори като бебе;
· не може да произнася правилно, пропуска или заменя: К-Г, Т-Д, Ф-В, С-З-Ц, Ш-Ж-Ч, Р-Л;
· опростява, заменя или пропуска срички в думи;
· неправилно подрежда думите в изречение, изпуска малки думи (предлози, частици)
· заеква, говори твърде бързо или бавно и с него е трудно да се общува;

· не употребява правилно сегашно, бъдеще и минало време;
· не може самостоятелно да се облича, има дискоординация на движенията
· не се ориентира в посоките горе-долу, ляво-дясно;
· не познава цветовете;
· не може да брои в прав и обратен ред до 10;

В начална училищна възраст детето има проблеми с:
 ПИСАНЕТО
· заменя сходни ръкописни букви (о-а, ъ-ч, в-д и др.); заменя сходни звукове (п-б, з-ж, ц-ч, с-з);
· пропуска, добавя или размества букви и срички;
· [bookmark: _GoBack]пише разделно части на една дума, слива съседни думи;
· не спазва редовете.


 ЧЕТЕНЕТО
· чете бавно (3-10 пъти по-бавно от скоростта на нормалния читател);
· чете буква по буква
· заменя сходни звукове (с-ш, т-д, ц-ч);
· заменя сходни букви (п-н-и, з-в), пропуска и добавя звукове и срички;
· често губи мястото на четене;
· нарушено е разбирането

МАТЕМАТИКАТА
· трудно чете числата и разбира математическите знаци и термини;
· среща трудности при решаване на устни и текстови задачи.

